Diari Oficial de la Generalitat Valenciana


Sumari del DOGV 1075, del 31-05-1989 (1989/814012)

ORDRE de 5 de maig de 1989, de la Conselleria de Cultura, Educació i Ciència, de la Generalitat Valenciana, per la qual es convoca per ajudes a la producció de curt-metratges a la Comunitat Valenciana per a l'any 1989.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/05/(4)/dof/vci/html**

### Dades del document

Número de DOGV
:   1075

Data del DOGV
:   31-05-1989

Secció del DOGV
:   DISPOSICIONS GENERALS

Número del document
:   1989/814012


Data del document
:   05-05-1989

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 5 de maig de 1989, de la Conselleria de Cultura, Educació i Ciència de la Generalitat Valenciana, per la qual es convoquen ajudes a la producció de curt-metratges a la Comunitat Valenciana per a l'any 1989.  
Per tal d'estimular i donar suport a la producció cinematogràfica de curts-metratges, gènere que compleix la doble missió de permetre la iniciació en el llenguatge fílmic als nous realitzadors i animar la investigació de nous llenguatges audiovisuals, alhora que desplegar una temàtica i un estil propi d'aquest gènere als qui el cultiven molt a sovint, i atés que per això una de les mesures prioritàries per adoptar és la de fomentar aquesta cinematografia a partir de la concessió d'ajudes destinades al finançament de curts-metratges; d?acord amb els articles 2 i 31.4 de la Llei Orgànica 5-71293, d?1 de juliol, per la qual s'aprova l?Estat d?autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Article únic  
Es convoca per a la concessió d'ajudes a la producció de curts-metratges valencians i s'aproven les bases de la convocatòria, les quals s'inclouen com anex d'aquesta Ordre.  
DISPOSICIO DEROGATORIA  
Queda derogat el que disposa l'article 4t., punt 2.3 de l?Ordre de 25 d'abril de 1984, de la Conselleria de Cultura, Educació i Ciència, per la qual es regula, en matèria de cultura, el regim de subvencions, els criteris i el procediment per a la concessió de les ajudes, pel que fa referència al contingut d'aquesta Ordre, i el procediment de tramitació consegüent de petició d'ajudes, amb aquesta finalitat específia.  
DISPOSICIONS FINALS  
Primera  
El Director General de Patrimoni Cultural queda autoritzat a dictar les resolucions que requeresca l'aplicació i el desenvolupament del que disposa aquesta Ordre.  
Segona  
Aquesta Ordre vigirà l?endemà de la publicació en el Diari Oficial de la Generalitat Valenciana.  
València, 5 de maig de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
BASES PER A LA CONCESSiO D'AJUDES A LA PRODUCCIO DE CURTS\_METRATGES A LA COMUNITAT VALENCIANA PER A L'UPT 1631  
1. Modalitats d'ajudes.  
Les ajudes a concedir no podran excedir del 50% del cost total, document com cal, de la producció del curt-metratge, i seran a càrrec de l'aplicació 54.06.713.6.180.8 del pressupost per a 1989 de la Generalitat Valenciana.  
2. Requisits per a la concessió de les ajudes.  
1) Podran optar per aquestes ajudes els projectes presentats per productors registrats en el Registre Administratiu d'Empreses Cinematogràfiques de Producció de la Comunitat Valenciana, creat per Ordre de 20 de gener de 1987, de la Conselleria de Cultura, Educació i Ciència de la Generalitat Valenciana.  
2) Els curts-metratges que opten per aquestes ajudes hauran d'haver estat realitzats en un d'aquestos sitemes: 35mm., 16mm. i Video Qualitat Broadcast.  
3) La participació de tècnics valencians en els projectes, la utilització de serveis radicats a la Comunitat Valenciana, el rodatge en el territori d'aquesta, o l?ús als curts-metratges del valencià com a llengua, constituiran un element positiu per a la valoració dels projectes.  
4) Restaran específicament exclosos d'aquest pla d'ajudes els curts-metratges produïts per institucions públique.  
5) En els casos de co-producció, encara que siga amb organismes oficials o institucions públique, l'ajuda a concedir mai no podrà superar el 50% del total de la participació en aquesta de l?empresa privada valenciana.  
3. Sol·licituds.  
1) El temini de presentació de sol·licituds començarà a partir de l?endemà de la publicació en el Diari Oficial de la Generalitat Valenciana i es prolongarà durant dos mesos.  
2) Anteriorment o simultàniament a la presentació de la documentació demanada per a sol·licitar l'ajuda, s'haurà de realitzar la inscripció de l?empresa peticionària en el Registre Administratiu d'Empreses Cinematografiques de Producció de la Comunitat Valenciana, i la tramitació posterior de la sol·licitud d'ajuda queda supeditada a l'aprovació de la inscripció de l?empresa en el susdit registre. En tot cas, no es cursarà cap sol·licitud que no vaja acompanyada per la fotocòpia d'inscripció en el Registre Administratiu d'Empreses Cinematogràfiques de Producció de la Comunitat Valenciana, o pel justificant d'haver iniciat els tràmits d'inscripció en l?esmentat Registre.  
3) Les sol·licituds cal formalitzar-les d'acord amb el model que es proporcionarà en els Serveis Territorials d'Educació i Cultura de cada província: Navarro Reverter, 2. 46037. València. Telèfon: 2479726. Av. del Mar, 23. 12713 Castelló de la Plana. Telèfon: 96/4232911. Carratalà, 47. 03025 Alacant. Telèfon: 96/5100400, i s'hi adjuntarà els documents següents:  
a) Fotocòpia del DNI del sol·licitant.  
b) Fotocòpia d'inscripció en el Registre Administratiu d'Empreses Cinematogràfiques de Producció de la Comunitat Valenciana, o justificant d'haver-la sol·licitat, tal com determina el punt 3.2 d'aquest annex.  
c) Acreditació de posseir tots els drets sobre el guió i, s'escau, sobre l?obra literària en què es basa el projecte.  
d) Quatre exemplars dels documents següents, del projecte definitiu del curt-metratges:  
1) Guió literari.  
2) Pressupost.  
3) Pla de treball.  
4) Pla de finançament.  
e) Hom valorarà, si s'escau, la presentació del guió tècnic i també de cartes de compromís amb personal tècnic i artístic, amb el qual es compta per a intervenir en el curt-metratge.  
4) La Direcció General de Patrimoni Cultural podrà sol·licitar a l?interessat que hi comparega personalment o que aporte els documents o la informació que considere necessàries per a l?estudi del projecte del curt-metratge.  
5) Si la sol·licitud no inclou totes les dades exigides i hi manca documentació acreditativa, s'instarà l?interessat perquè, dins del termini de deu dies, esmene aquestes mancances, amb l'advertiment que altrament, la sol·licitud serà arxivada.  
6) Tota la documentació. demanada es presentarà als Serveis Territorials d'Eduació i Cultura juntament amb la sol·licitud, o be s'enviarà per qualsevol dels procediments que estableix l'article 66 de la Llei de Procediment Administratiu.  
7) Els Serveis Territorials d'Educació i Cultura enviaran les sol·licituds d'ajuda amb l?informe favorable corresponent a la Direcció General de Patrimoni Cultural, la qual instruirà l?expedient escaient.  
4. Resolució de les sol·licituds.  
1) Per a l'avaluació dels projectes presentats pels sol·licitants es constituirà una Comissió integrada per l?Il·lm. Sr. Director General de Patrimoni Cultural, com a President; el Sr. Cap del Servei de Música, Teatre i Cinematografia, com a Secretari; i com a vocals, tres persones de prestigi reconegut en el camp de la cinematografia, nomenades per Resolució de l?Honorable Sr. Conseller de Cultura, Educació i Ciència.  
2) La Comissio té facultats per a realitzar, mitjançant els seus membres, totes les comprovacions que considere necessaries per a la millor avaluació dels projectes presentats.  
3) La Direcció General de Patrimoni Cultural, vist l?informe no vinculant de la Comissió avaluadora, adoptarà la Resolució que escaiga pel que fa als projectes seleccionats, i també l?import de les ajudes, abans del primer d'agost de 1989.  
4) Una vegada que s'haja concedit la subvenció, l?interessat haurà de manifestar-ne l'acceptació dins d'un termini no superior a 15 dies comptadors a partir de la recepció de la notificació de l'adjudicació de l'ajuda.  
5) El pagament del 50% de la subvenció començarà a tramitar-se a partir del moment en que el beneficiari en comunique l'acceptació i després de la presentació d'un aval bancari per l?import total de l'ajuda o de justificants de despeses del 50% de l?import total. L'altre 50% es farà efectiu a partir del moment en que se justifiquen despeses per l?import total de l'ajuda concedida i es complesquen les obligacions especificades en el punt 5 d'aquest annex. En tot cas, la Conselleria de Cultura, Educació i Ciència de la Generalitat Valenciana facilitarà als interesats la documentació acreditativa de la concessió de l'ajuda que els calga per tramitar els crèdits bancaris que el finançament del curt-metratge requeresca.  
6)Els justificants de despeses de producció que l?interessat haurà d'aportar, segons que determina el punt anterior, són els següents:  
A) Quan les despeses que es tractarà de justificar siguen de personal tècnic i artístic, hom podrà presentar qualsevol dels documents següents:  
a) Còpia dels contractes laborals de les persones que intervenen en el curt-metratge.  
b) Rebuts de nòmines dels pagaments efectuats, corresponents a les retribucions del personal contractat.  
c) Documents que acrediten l?ingrés a la Hisenda Pública de les quantitats retingudes a compte de l?Import sobre la Renda de les Persones Físiques, corresponents als contractes laborals formalitzats.  
d) Justificants que acrediten el pagament de les cuotes de la Seguretat Social corresponent.  
B) Si les despeses que calga justificar corresponent a serveis, subministraments o qualsevol altres que no siguen de personal, s'hauran de presentar, per a cada una, factura o rebut a nom de la productora beneficaiària de la subvenció, on constarà el nom o la raó social del proveidor.  
C) Tots els documents als quals tan referència els apartats anteriors hauran de dur el vist-i-plau del titular de l?empresa o del representant legal.  
5. Obligacions dels beneficiaris.  
1) El rodatge del curt-metratge s'haurà d'haver iniciat abans que hagen transcorregut sis mesos a partir de la percepció del primer termini de la subvenció, si no és que necessitats raonades de guió demanen una època determinada de l'any no inclosa en aquest termini i que la percepció d'altres ajudes pendents, necessaries per a la realització definitiva, aconsellen una moratòria que caldrà estudiar en cada cas. La productora informarà regularment i de forma directa la Conselleria de Cultura, Educació i Ciència dce la Generalitat Valenciana de tores les incidencies que puguen sorgir en la preparació del durt-metratges objecte d'ajuda.  
2) Serà obligació dels beneficiaris d'aquestes ajudes reflectir en els títols de crèdit i la publicitat del curt-metratge, el suport a la producció rebut de la Conselleria de Cultura, Educació i Ciència de la Generalitat Valenciana.  
3) Igualmetn serà obligatori el dipòsit d'una còpia del curtmetratge, en el format original i en perfectes condicions tècniques, i també un exemplar del guió de rodtge, amb destinació a la filmoteca de la Generalitat Valenciana.  
4) La percepció de la subvenció requerirà, a més, l'autorització fefaent i previa del titular dels drets d'explotació de la pel·licutla, perquè la Conselleria de Cultura, Educació i Ciència puga ferne úa en la seua política de promoció a la cinematografia valenciana.  
5) L'incompliment de qualsevol dels requisits estipulats en aquesta convocatòria, i la infracció provada d'algun dels requisits farà nul·la la concessió de l'ajuda o obligarà al reemborsament de les quantitats percebudes.


Còpia Permalink ELI